கேள்வி: சையத் நசீர் உசேன் - ஆரம்பகால வாழ்க்கை மற்றும் பின்னணி என்பது என்ன?
பதில்: நசீர் உசேன் 1970 ஜூன் 10 அன்று சையத் ஹபீஸ் மற்றும் அக்தர் உன்னிஸா ஆகியோருக்கு மகனாகப் பிறந்தார். சையத் நசீர் உசேன் அரசியல் அறிவியலில் முதுநிலைப் பட்டம் முடித்தார். சர்வதேச ஆய்வுகள் என்ற தலைப்பில் முனைவர் பட்டமும் பெற்றவர் மைசூர் செயின்ட் பிலோமினா கல்லூரி, மைசூர் பல்கலைக்கழகம், மைசூர் மற்றும் புது தில்லி, ஜவகர்லால் நேரு பல்கலைக்கழகம் ஆகியவற்றில் கல்வி பயின்றார்.
கேள்வி: சையத் நசீர் உசேன் - சொந்த வாழ்க்கை பற்றி தகவல் சொல்.
பதில்: சையத் நசீர் உசேன் 2003 அக்டோபர் 6 அன்று மெஹ்னாஸ் அன்சாரி என்பவரை மணந்தார். இந்த தம்பதிக்கு இரண்டு மகன்கள் உள்ளனர்.
கேள்வி: சையத் நசீர் உசேன் - அரசியல் வாழ்க்கை குறித்து விரிவாக சொல்லுங்கள்.
பதில்: 2018 மார்ச் 23 அன்று, 185 முதல் முன்னுரிமை வாக்குகளில் 42 வாக்குகளைப் பெற்று மாநிலங்களவைக்குத் தேர்ந்தெடுக்கப்பட்டார். ஆகஸ்ட் 11,2021 அன்று, காங்கிரசு கட்சி சையத் நசீர் உசேனை மாநிலங்களவையில் நாடாளுமன்றக் கட்சியின் கொறடாவாக நியமித்தது. நவம்பர் 15,2022 அன்று, காங்கிரசின் தலைவர் மல்லிகார்ச்சுன் கர்கெ இவர் உட்பட மேலும் மூன்று நாடாளுமன்ற உறுப்பினர்களை தனது அலுவலகத்துடன் இணைக்கப்பட்ட காங்கிரசு செயற்குழுவின் ஒருங்கிணைப்பாளர்களாக நியமித்தார். பிப்ரவரி 28,2024 அன்று மாநிலங்களவைக்கு மீண்டும் தேர்ந்தெடுக்கப்பட்டார். 2024 ஆம் ஆண்டில், வக்ஃபு மசோதா குறித்து கருத்து தெரிவித்த உசேன், "வக்ஃப் (திருத்த மசோதா) 2025 என்பது முஸ்லிம்களை 'இரண்டாம் தர குடிமக்கள்' என்று குறிப்பிடுவதை நோக்கமாகக் கொண்ட ஒரு இலக்கு சட்டம்" என்று கூறினார். முஸ்லிம்களின் மத உரிமைகளை ஆதரிக்கும் அதே வேளையில், "இந்த மசோதா ஒரு தவறான பிரச்சாரத்தை அடிப்படையாகக் கொண்டது" என்றும் கூறினார். காங்கிரஸ் கட்சி மற்றும் அதன் கூட்டணிக் கட்சிகளின் வலுவான எதிர்ப்பை மீறி முன்மொழியப்பட்ட வக்ஃப் திருத்த மசோதா நாடாளுமன்றத்தின் இரு அவைகளிலும் பெரும்பான்மையுடன் நிறைவேற்றப்பட்டது.